cyanic-selkie/wikianc huggingface dataset:
Avaruussukkula
Muut valtiot
Monilla valtioilla on suunnitelmat avaruussukkuloista paperilla, mutta itse sukkulan rakentaminen on aivan eri asia. Teknisten ongelmien lisäksi projektit ovat hyvin kalliita. Suurin osa projekteista kaatuu rahoitusvaikeuksiin ja osa teknisiin. Vain harvalla valtiolla on sekä taloudellista että teknistä kykyä sukkulan rakentamiseen.
Venäjän ja muutamien Euroopan valtioiden lisäksi myös Japani on ilmaissut halunsa saada oma avaruussukkula. Japanin avaruusjärjestö JAXA kehitti 1980-luvulta vuoteen 2003 asti HOPE-sukkulaa, mutta projekti peruttiin. Vuoden 2005 alussa Japani ilmoitti olevansa jälleen kiinnostunut oman avaruussukkulansa rakentamisesta.
Toni Kostian
Kostianin perusti vuonna 2015 ravintola Grönin yhdessä keittiömestari Lauri Kähkösen kanssa. Suomen Gastronomien Seura valitsi helsinkiläisen ravintola Grönin Vuoden ravintolaksi 2017. Kauppalehden Optio-lehti valitsi Grönin Suomen parhaaksi ravintolaksi vuonna 2017. Pohjoismainen White Guide 2018 -ravintolaopas nosti ravintola Grönin Suomen neljänneksi parhaaksi ravintolaksi. Vuonna 2018 ravintola Grön sai ensimmäisen Michelin-tähden. Aikaisemmin Kostian on työskennellyt mm. ravintola Kaskiksessa sekä Michelin-tähden saavuttaneissa ravintoloissa kuten ravintola Luomossa ja G.W. Sundmansilla.
Aarne Gripenberg
Aarne (Arne) Gripenberg (17. huhtikuuta 1879 Hamina – 26. tammikuuta 1928 Helsinki) oli suomalainen metsänhoitaja, insinööri, yritysjohtaja ja valtiopäivämies.
Gripenbergin vanhemmat olivat senaattori Lennart Gripenberg ja Anna Elisabet Nyberg ja puoliso vuodesta 1908 voimistelunopettaja Anna Margaretha Silén. Gripenberg tuli ylioppilaaksi Helsingissä 1897 ja valmistui metsänhoitajaksi 1901 ja insinööriksi 1906. Hän oli metsähallituksen palveluksessa 1900–1903, opintomatkoilla muun muassa Panaman kanavalla 1903–1908, Kymin uittoyhdistyksen apulaisuittopäällikkö 1908–1916 ja Läskelän tehtaan toimitusjohtaja vuodesta 1916.
Gripenberg oli aatelissäädyssä edustaja valtiopäivillä 1904–1905 ja 1905–1906.
Luettelo Odishan pääministereistä
Odishan pääministeri on Intian Odishan osavaltion ministereiden johtaja, jolla on toimeenpanovalta osavaltion asioissa. Pääministerin nimittää virkaansa osavaltion kuvernööri, jolle pääministeri vannoo virkavalan. Jos osavaltiohallitusta ei voida muodostaa, voimaan tulee presidentin hallinto eli tila, jossa keskushallinto ottaa vallan osavaltiosta. Tällöin osavaltiohallitus joko hajotetaan tai sen toiminta lakkautetaan uusiin vaaleihin saakka. Presidentin hallinto voi kestää enintään kuusi kuukautta ellei parlamentti päätä pidentää aikaa.
Ukonpalko
Ukonpalko eli idänukonpalko (Bunias orientalis) on suurikokoinen ristikukkainen kasvi.
Walther P99
Walther P99 on saksalaisen Carl Walther GmbH Sportwaffen - yhtiön vuodesta 1996 valmistama muovirunkoinen itselataava pistooli.
Ukonpalko
Ulkonäkö ja koko
Ukonpalko voi kasvaa metrin mittaiseksi. Sen kukat ovat keltaiset ja siemenkota muistuttaa pähkinää: siinä on tavallisesti yksi tai joskus kaksi siementä. Ukonpalko kasvaa tiiviinä kasvustoina ja kukkii alkukesästä.
Levinneisyys
Ukonpalkoa tavataan Keski- ja Itä-Euroopassa, sekä muutamissa paikoissa Pohjois-Amerikassa. Se on levinnyt rikkaruohona ihmisen mukana alkuperäisiltä kasvupaikoiltaan Kaakkois-Euroopasta.
Lepänarinakääpä
Lepänarinakääpä (Phellinus alni) on monivuotinen ja kovamaltoinen, joskus suureksikin kasvava monivuotinen kääpälaji, jonka itiöemä on kiilamainen. Se on yläpinnaltaan aluksi ruskea mutta harmaantuu. Alapinta on sileä punertavan ruskea, ja pillejä on noin viisi kappaletta millimetrillä. Laji muistuttaa hyvin paljon arinakääpää ja sysikääpää ja risteytyykin toisinaan arinakäävän kanssa, ja sitä pidetään toisinaan sen alalajina tai muotona. Laji vaikuttaa kasvavan lähes kaikilla Suomessa kasvavilla lehtipuilla. Lajin taksonominen asema on jossain määrin epäselvä.
Walther P99
Suomen puolustusvoimat valitsi sen vuonna 2003 uudeksi palveluspistoolikseen nimikkeellä Pistooli 2003 (PIST 2003); käyttäjiä puolustusvoimissa ovat erikoisjoukot ja sotilaspoliisit.
Crazy Beautiful You
Crazu Beautiful You on vuonna 2015 ensi-iltansa saanut filippiiniläinen tagaloginkielinen komediaelokuva, jonka ohjasi Mae Cruz-Alvair.
Chinwe Okoro
Chinwe Okoro (s. 20. kesäkuuta 1989) on nigerialainen kuulantyöntäjä ja kiekonheittäjä. Hän on voittanut yleisurheilun afrikanmestaruuskilpailuissa naisten kiekonheiton vuosina 2012 ja 2014 sekä naisten kuulantyönnön 2012.
Ihmisoikeusrikos
Ihmisoikeusrikos on rikos, joka kohdistuu ihmisoikeuksiin, kuten oikeus vapauteen tai oikeus elämään. Ihmisoikeusrikoksia ovat muun muassa joukkotuhonta, ihmiskauppa, vapaudenriisto, orjuus ja kidutus.
Amnesty International vaatii, että "ihmisoikeusrikokset tutkitaan puolueettomasti ja tehokkaasti. Epäillyn poliittinen, hallinnollinen tai sotilaallinen tausta ei saa olla esteenä tutkinnalle. Ihmisoikeusrikoksia voidaan tutkia ja viedä oikeuskäsittelyyn sekä omassa maassa että ulkomailla. Kansainvälinen rikosoikeus tarjoaa jo nyt keinot saattaa oikeuden eteen ihmiset, jotka ovat syyllistyneet kansainvälisiin rikoksiin, kuten rikoksiin ihmisyyttä vastaan tai sotarikoksiin. Valtioilla on oikeus ja velvollisuus tutkia näitä rikoksia ja nostaa niistä syytteitä riippumatta siitä, onko rikokset tehty niitä tutkivan valtion alueella tai onko tekijä tämän valtion kansalainen."
Cinéma vérité
Cinéma vérité (totuuselokuva tai totuudenmukainen elokuva) on alun perin Jean Rouchin kehittämä dokumenttielokuvan lajityyppi, joka sai vaikutteita Dziga Vertovin kinopravdasta ja Robert J. Flahertyn elokuvista. Cinéma véritéssä pyritään paljastamaan kätketty totuus tai kiinnittämään huomio arkitodellisuuden taakse piiloutuviin rakenteisiin improvisoimalla kameran edessä.
Cinéma vérité -elokuvan teoria
Cinéma vérité -lajityyppiä on toisinaan kutsuttu myös ”tarkkailuelokuvaksi”, varsinkin silloin, kun elokuvassa käytetään direct cineman (’suora elokuva’) tekniikoita eikä esimerkiksi lainkaan kertojaääntä. Toisiaan muistuttavien käsitteiden välillä on kuitenkin hienovaraisia mutta merkittäviä eroja. Direct cinema tallettaa tilanteita, joissa sekä kohde että yleisö ovat tietämättömiä kameran läsnäolosta. Yhdysvaltalaisen dokumenttielokuvan tutkijan Bill Nicholsin mukaan kamera on näissä tilanteissa tarkkailijana, kärpäsenä katossa. Cinéma véritén kriitikot ovatkin nähneet usein ristiriidan tilanteissa, joissa elokuvallista totuutta etsitään ohjaamalla kohteiden huomio pois kameran läsnäolosta, mutta samanaikaisesti puututaan suoraan kameran tallentamaan todellisuuteen.
Kameran läsnäolo tilanteissa tehdään ilmeiseksi, ja todellisia kohteita, ihmisiä ja tilanteita kuvataan tunkeilevalla tavalla. Cinéma vérité -elokuvantekijä pyrkii esittämään mahdollisimman objektiivisen totuuden. Hänen tavoitteenaan on saada katsojat tunnistamaan, että heidän aiemmin näkemänsä tavat esittää kuvattuja elämän osa-alueita ovat olleet petollisia ja harhauttavia. Tästä näkökulmasta elokuvantekijän tuleekin olla mukana luomassa ja käynnistämässä kuvaamiaan tilanteita. Erilaisten tavoitteiden ja käsitteiden merkityksestä ei ole kuitenkaan olemassa yleisesti hyväksyttyjä ja sovittuja määritelmiä edes cinéma vérite -lajityypin tekijöiden keskuudessa.
1950- ja 1960-luvun tapaan käsitellä dokumenttielokuvia eettisesti ja esteettisesti vaikutti toisen maailmansodan jälkeinen propaganda-analyysi ja tämän analyysin kritiikki. Cinéma véritén aiheita ovatkin totuuden ja todellisuuden käsittely elokuvallisesti. Myös 1970-luvun feministiset dokumenttielokuvat käyttivät usein cinéma vérité -tekniikoita. Näiden elokuvien ”realismia” on kuitenkin myöhemmin usein arvosteltu harhaanjohtavasta ja näennäisen realistisesta todellisuudenkuvan rakentamistavasta.
Valittuja cinéma-vérité -elokuvia
Cinéma véritén tekniikoita käytetään usein myös fiktioelokuvissa, esimerkkeinä Taistelu Algeriasta, Blair-Witch Project, Ihmisen pojat, Jimmy ja Judy, Rachel Getting Married, Cloverfield, Diary of the Dead, Districti 9, Harry Potter ja kuoleman varjelukset – osa 1, World Invasion: Battle Los Angeles, REC, Pelastakaa sotamies Ryan, Medusan sinetti ja Paranormal Activity.
Cinéma-véritén perintö
1960-luvulla useat elokuvaohjaajat käyttivät käsikirjoitetuissa fiktioelokuvissaan cinéma vérité -tyylejä ja tekniikoita, esimerkiksi käsivarakuvausta. Näyttelijät improvisoivat kohtausten toimintaa ja dialogia, mikä toi elokuviin uudenlaista tuoreutta ja realismia. Edelleen elinvoimainen esimerkki on John Cassavetesin läpimurtoelokuva Faces (Kasvoja, 1968). Cinéma vérité -tekniikoita on käytetty fiktioelokuvissa myöhemminkin, esimerkiksi elokuvissa Blair Witch Project ja Pelastakaa sotamies Ryan.
Cinéma véritén tekniikoita on käytetty lukuisissa televisiosarjoissa, esimerkiksi Homicide – pelon kadut, Salaiset kansiot, Sanctuary, Unelmien kentät, NYPD Blue, Hill Street Blues, Taisteluplaneetta Galactica, Shield – lain varjolla, The Thick Of It, Jäitä hattuun, Louie, Sukuvika, Reno 911!, Roskasakki ja useissa Law & Order -sarjojen jaksoissa.
Cinéma véritén vaikutus näkyy myös lukuisissa dokumenttisarjoissa, esimerkkeinä Amerikkalainen perhe, Lain nimessä, The Real World, Trauma: Life in the E. R., American High ja The first 48. Tyylin edelläkävijä televisiossa oli Orson Welles brittiläisessä televisio-ohjelmassaan Around the World with Orson Welles vuonna 1955.
Rosalind Groenewoud
Rosalind Groenewoud (s. 10. joulukuuta 1989 Calgary, Alberta) on kanadalainen freestylehiihtäjä, joka kilpailee half-pipessa.
Groenewoud voitti Park City Mountain Resortin MM-kilpailuissa 2011 kultaa half-pipessa. Vuonna 2012 hän saavutti superpipen kultaa X Gameseissa. Sotšin olympialaisissa 2014 hän sijoittui seitsemänneksi.
Groenewoud kilpaili freestylehiihdon maailmancupissa ensimmäisen kerran Les Contamines'ssa tammikuussa 2006 sijoittuen half-pipessa seitsemänneksi. Hän on saavuttanut maailmancupissa kaksi voittoa; Kreischbergissa tammikuussa 2011 sekä Sierra Nevadassa maaliskuussa 2013. Näiden lisäksi hänellä on kuusi sijoitusta kolmen parhaan joukossa. Hän sijoittui half-pipen maailmancupin pisteissä toiseksi kausilla 2010–2011, 2011–2012 ja 2012–2013. Freestylehiihdon maailmancupin kokonaiskilpailussa hän oli kolmas kaudella 2012–2013.
Valkoparta Karjupukki
Valkoparta Karjupukki on kahdeskymmenes romaani Terry Pratchettin Kiekkomaailma-sarjassa.
Televisiosarja
Kirjan pohjalta on tehty kaksiosainen minisarja Britanniassa vuonna 2006. Sen ohjasi Vadim Dean. Päärooleissa ovat David Jason, Michelle Dockery, Marc Warren, Ian Richardson ja Joss Ackland. Terry Pratchett näkyy sarjassa cameoroolissa. Sarja esitettiin Suomessa Yle TV2:ssa joulukuussa 2009.
Malmin talo
Malmin talo on Peter Malm jr:n 1835–1838 rakennuttama rakennus Pietarsaaressa. Rakennuksen suunnitteli Anders Fredrik Granstedt syksyllä 1835.
Rakennustyöt alkoivat 1836. Malm hankki kalkkia Virosta, karniisikiviä Riiasta sekä messinkiset ovensaranat, kädensijat ja muut koristeet Tukholmasta. Granstedtin piirutuksia noudatettiin huonejaon, pohjakaavan ja pääosin myös julkisivujen osalta.
Kauppahuone- ja varustamokauden jälkeen rakennus siirtyi Donnerien suvulle, joka lahjoitti sen vuonna 1908 testamentilla Pietarsaaren kaupungille museoksi ja kirjastoksi. Talo remontoitiin, jolloin huoneita yhdistettiin ja seinien ja kattojen alkuperäinen väritys peitettiin.
Vuonna 1918 Malmin talo toimi sisällissodan valkoisten toipilaiden paikkana. Kirjasto siirtyi muihin tiloihin syksyllä 1972. Malmin talon päärakennuksen laaja remontti alkoi 1976, ja se saatiin valmiiksi 1993, jolloin korjaustyöt siirtyivät talousrakennuksiin.
I Wrote a Song
I Wrote a Song on britannialaisen laulajan Mae Mullerin kappale, jolla hän edusti Isoa-Britanniaa Eurovision laulukilpailussa 2023 Liverpoolissa. BBC ilmoitti 9. maaliskuuta kappaleen olevan Ison-Britannian edustuskappale. Kappale kilpaili Euroviisujen finaalissa, jossa se sai 24 pistettä ja sijoittui sijalle 25.
IL-2 Sturmovik (pelisarja)
IL-2 Sturmovik on lentosimulaattorisarja, joka on saanut nimensä neuvostoliittolaisesta Iljušin Il-2 maataistelukoneesta.
Sarjan ensimmäinen osa julkaistiin Microsoft Windows -alustalle vuonna 2001.
Sarjan kehitys on nykyisin Rise of Flight -simulaattorista tunnetun 777 Studiosin hallussa.
Jatko-osat
IL-2 Sturmovik: Battle of Stalingrad on kehitetty yhteistyössä Rise of Flight simulaattorin tekijöiden kanssa.
Jatko-osat IL-2 Sturmovik: Battle of Moscow ja IL-2 Sturmovik: Battle of Kuban jatkavat kehitystä.
Battle of Moscow ja Battle of Kuban ovat saatavilla erillisinä, mutta voivat myös käyttää laajennuksena Battle of Stalingradiin.
Jubamaa
thumb | right | Jubamaan sijainti Jubamaa (ital. Oltre Giuba) on Kenian rajanaapurina Jubba-joen länsipuolella sijaitseva lounaisin alue Somaliaa. Alueen pääkaupunki on Kismayo.
Vuodesta 1836 Jubamaa oli osa Sansibaria ja sen jälkeen 1. heinäkuuta 1895 alkaen osa brittiläisen Kenian aluetta. Kesällä 1924 alue siirrettiin Britannialta Italialle ja alueelle perustettiin erillinen hallinto (Oltre Giuba). 1. heinäkuuta 1926 lähtien alue oli osa Italian Somalimaata.
3. syyskuuta 1998 Digil ja Rahawein -klaanien vanhimmat yhdessä Somalian isänmaallisen liikkeen (Somali Patriotic Movement) kanssa julistivat Jubamaan valtion syntyneen. Johtajana toimi Muhammad Siyad Hersi "Morgan". Yhdistyneet somalijoukot (Allied Somali Forces, ASM, myöhemmin Juba-laakson liitto, Juba Valley Alliance) valtasivat Kismayon 11. kesäkuuta 1999 ja johtajaksi tuli Ahmed Warsame. 18. kesäkuuta 2001 Juba-laakson liitto muodosti uuden Mogadishun keskushallintoa tukevan hallinnon.
Ahmed Sékou Touré
Ahmed Sékou Touré (9. tammikuuta 1922 Faranah, Ranskan Guinea – 26. maaliskuuta 1984 Cleveland, Ohio, Yhdysvallat) oli guinealainen poliitikko ja maansa ensimmäinen presidentti.
Touré syntyi köyhään mandinkaperheeseen Faranahissa ja opiskeli kirjekurssien avulla. Hän osallistui 1940-luvulla ammattiyhdistystoimintaan ja oli monien Afrikan johtajien tavoin mukana perustamassa Rassemblement démocratique africain -järjestöä vuonna 1946. Vuonna 1952 hän nousi Guinean demokraattisen puolueen (PDG) pääsihteeriksi ja vuonna 1956 Ranskan kansalliskokoukseen.
Vuonna 1955 hänestä tuli Conakryn pormestari, ja kun Guinea vuonna 1958 saavutti itsenäisyyden, Touré nousi maan ensimmäiseksi presidentiksi. Ranskan toimien johdosta maan talous kurjistui, mutta avuksi tulivat Itä-Euroopan kommunistimaat ja Ghana. Touré julisti perustamansa PDG-puolueen maan ainoaksi lailliseksi puolueeksi. Touré toimi presidenttinä, kunnes hän vuonna 1984 kuoli Yhdysvalloissa, jossa hän oli ollut sydänleikkauksessa.
Tourén kuolemaa seuranneen vallankaappauksen jälkeen häntä seurasi presidenttinä Lansana Conté, joka johti maata omaan kuolemaansa vuonna 2008.
Luettelo Skotlannin hallitsijoista
Tämä on luettelo Skotlannin kuningaskunnan hallitsijoista. Perimätiedon mukaan valtion perusti Kenneth I vuonna 843, vaikkakin nykyinen historiankirjoitus pitää hänen pojanpoikaansa Konstantin II:ta Skotlantia edeltäneen Alban kuningaskunnan perustajana. Itsenäisen kuningaskunnan luonne muuttui vuonna 1707 unionisopimuksen (Act of Union) myötä, jolloin Englannin kuningaskunta ja Skotlanti yhdistyivät muodostaen Ison-Britannian kuningaskunnan. Englanti ja Skotlanti olivat olleet personaaliunionissa vuodesta 1603 lähtien, mutta mailla oli ollut omat parlamentit, jotka yhdistettiin unionisopimuksen myötä.
Nykyisin Skotlanti on osa Yhdistynyttä kuningaskuntaa Englannin, Walesin ja Pohjois-Irlannin ohella. Alueilla on yksi yhteinen hallitsija, mutta lisäksi muilla paitsi Englannilla omat parlamenttinsa.
Stuartin hallitsijasuku
Robert Brucen pojan David II:n kuoltua lapsettomana Brucen tyttärenpoika Robert Stewart peri kruunun lähimpänä perillisenä. Robert II (2. maaliskuuta 1316 – 19. huhtikuuta 1390) oli ensimmäinen Stewart- eli Stuart-sukuinen Skotlannin kuningas (1371–1390). Suku oli Skotlannin viimeinen kuningassuku: vuonna 1707 kuningaskunnat ja parlamentit yhdistettiin kuningatar Anna Stuartin alaisuudessa. Annaa kuitenkin seurasi hänen pikkuserkkunsa Yrjö I Hannover-suvusta (1714–1727).
Stewart-nimi tuli perinnöllisestä tittelistä "High Steward of Scotland", jonka suvun edustajat saivat 1100-luvulla.
Stuartin hallitsijasuku (1567–1651)
Elisabet I:n kuoleman jälkeen vuonna 1603 Skotlannin kuningas Jaakko VI nousi myös Englannin kuninkaaksi (Jaakko I). Jaakko oli Tudor isoisoäitinsä Margaret Tudorin kautta, joka oli Henrik VII:n tytär. Vuonna 1604 Jaakko otti arvonimekseen Ison-Britannian kuningas. Skotlannin ja Englannin parlamentit kuitenkin jäivät erilleen.
Protestantteja syrjinyt Jaakon poika Kaarle I (kuninkaana 1625–1649) joutui epäsuosioon ja Englannin sisällissotiin 1642–1646 ja 1648–1649. Hänet teloitettiin (1649) ja valta siirtyi parlamentille ja lordiprotektori Oliver Cromwellille. Skotlannin parlamentti valitsi kuninkaakseen Kaarlen pojan Kaarle II, mutta Cromwell valloitti Skotlanninkin vuonna 1651 ja Kaarle II pakeni Ranskaan.
Joachim Ramoser
Joachim Ramoser (s. 22. helmikuuta 1995 Bolzano, Italia) on italialainen jääkiekkoilija. Ramoser laukoo oikealta. Hän on pelannut ammattilaistasolla vuodesta 2014 lähtien. Ramoser on pelannut myös EBEL-liigaa sekä edustanut Italian maajoukkuetta.
Luettelo Skotlannin hallitsijoista
Stuartin hallitsijasuku (palautettu) (1660–1707)
Levottomuuksien vuoksi rojalistit voittivat Englannin parlamenttivaalit, ja parlamentti kutsui Kaarle II:n kuninkaakseen, jolloin tästä tuli jälleen myös Skotlannin kuningas (1660–1685). Kaarle II hajotti Skotlannin parlamentin ja nimesi veljensä Jaakon Skotlannin kuvernööriksi. Katolisesta Jaakosta tuli Englannin (Jaakko II) ja Skotlannin (Jaakko VII) kuningas (1685–1688). Koska Jaakkokin suosi katolisia ja pyrki itsevaltaan, anglikaaninen aateli kutsui Jaakon vävyn ja sisarenpojan, Alankomaiden käskynhaltija Vilhelm III Oranialaisen hallitsijaksi vaimonsa, Jaakon vanhimman tyttären Maria II Stuartin kanssa. Vilhelm kukisti Jaakon mainiossa vallankumouksessa (1688–1689), ja pian myös Skotlannin parlamentti hyväksyi avioparin Skotlannin hallitsijoiksi (1689–1702; Maria kuoli 1694). Lapsetonta pariskuntaa seurasi Marian sisar Anna (1702–1707).
Iso-Britannian hallitsijat
Skotlannin ja Englannin parlamentit yhdistyivät vuonna 1707 Panaman kolonialismihankkeen vietyä Skotlannin vararikon partaalle. Tällöin Englannin kuningaskunta ja Skotlannin kuningaskunta yhdistyivät Iso-Britannian kuningaskunnaksi.
Iso-Britannian ensimmäisenä kuningattarena toimi Anna Stuart 1707–1714, mutta koska hänen 17 lastaan olivat kuolleet jo lapsina eikä hänellä site ollut perijää, sai parlamentti vuonna 1701 antamansa asetuksen perusteella valita hänen kuoltuaan uuden hallitsijan. Valituksi tuli Stuartien protestanttinen pikkuserkku, Hannoverin vaaliruhtinas Yrjö I:n, joka ei isälinjaltaan enää ollut Stuart vaan Hannover-sukua. Sen viimeisen edustajan, kuningatar Viktorian lapset katsottiin Viktorian puolison Albertin Saksi-Goburg-Gothan sukuun eli nykyiseen Windsorin hallitsijasukuun kuuluviksi. Iso-Britannian hallitsijat ovat siten yhä Stuartien suoria jälkeläisiä mutta eivät isälinjaltaan.
Toisaalta esimerkiksi ensimmäinen Stuart oli Robert I Brucen tyttärenpoika ja Bruce oli Dunkeld-suvun David I:n jälkeläinen. Ensimmäinen Dunkeld-sukuinen kuningas puolestaan oli Alpin-suvun jälkeläinen. Siten kaikki Skotlannin ja Iso-Britannian kuninkaat ja kuningattaret ovat olleet Kenneth I MacAlpinin (kuninkaana 843/848 – 858) suoria jälkeläisiä.
Purple Rain (kappale)
Purple Rain on Princen rock-kappale vuodelta 1984. Se on Princen ehkä kuuluisin sävelmä, joka tunnetaan varsinkin pitkästä kitarasoolostaan.
Purple Rainista on tehty monia cover-versioita Tori Amosin levyttämästä rock-tyylisestä versiosta eri esiintyjien jazz- ja punk-henkisiin esityksiin, mutta Princen alkuperäiskappale on edelleen suosituin. Purple Rain on nauhoitettu livenä Minneapolisin First Avenue -clubilla, samoin kuin kaksi muuta samannimisen levyn raitaa (I Would Die 4 U ja Baby I'm A Star).
Single nousi Suomen virallisen listan sijalle 20. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Purple Rain” ylsi kokonaistuloksissa sijalle 39.
Väinö Valveen puisto
60.20591°N, 25.04324°W Väinö Valveen puisto on puisto Helsingin itäosassa, Siilitien metroaseman vieressä.
Puiston historiaa
Entiseltä nimeltään aluetta kutsuttiin nimellä Siilitien aseman puistometsä. Siilitielle laskeutuva puistokäytävä on erityisen jyrkkä ja se on saanut lempinimen Häntäluunmäki. Puusto oli ollut varttunutta ja osittain mänty, osittain koivuvaltaista. Karuilla osilla puusto oli vuoteen 2005 mennessä kärsinyt kuivuustuhoista. Syksyllä 2005 yleisötilaisuuksissa saadun palautteen pohjalta metroaseman lähiympäristön metsä hoidettiin avoimeksi turvallisuuden vuoksi ja häiriökäyttäytymisen hillitsemiseksi. .
Puisto nimettiin vuonna 2007 viimeisen jääkärikenraalin ja Merivoimien entisen komentajan Väinö Valven mukaan. Paikassa sijaitsee myös Väinö Valveen muistomerkki, jonka muistomerkkikivi on tuotu Isosaaren linnakkeelta. Kiven valinnan suoritti prikaatikenraali Asko Kilpinen. Valve asui Oravatiellä puiston vieressä viimeiset elinvuotensa.
Altars of Madness
Altars of Madness on Morbid Angelin esikoisalbumi ja yksi death metalin historian kulmakivistä. Vuonna 2003 ilmestynyt remasteroitu versio sisälsi myös muutamia uudelleen miksattuja versioita albumin kappaleista. Vuonna 2006 ilmestyi kaksoislevy, joka sisältää remasteroidun version lisäksi Nottingham Rock Cityssä vuonna 1989 nauhoitetun live-DVD:n Live Madness 89.
Alkuperäinen vinyylipainos ei sisältänyt kappaletta ”Lord of All Fevers & Plague”.
Vladimir Ivković
Vladimir Ivković (, 25. heinäkuuta 1929 Niš – 10. maaliskuuta 1992 Zagreb, Kroatia) oli Jugoslaviaa edustanut vesipalloilija ja olympiamitalisti.
Luettelo Suomen merivoimien entisistä aluksista
Tämä on luettelo Suomen merivoimilla ennen käytössä olleista aluksista.
Teurastaja (vuoden 1970 elokuva)
Teurastaja (Le Boucher) on Claude Chabrolin käsikirjoittama ja ohjaama ranskalais-italialainen jännityselokuva vuodelta 1970. Sen pääosissa näyttelevät Stéphane Audran ja Jean Yanne.
Piracicaba
thumb|left|250px|Piracicaba. Piracicaba [-sika:´-], on kaupunki Brasilian kaakkoisosassa, São Paulon osavaltiossa.
Kaupunki sijaitsee 137 kilometriä São Paulosta luoteeseen. Vuonna 2002 Piracicabassa oli 328 000 asukasta. Kaupunki on sokeriruokon tuotantoalueen keskus. Lisäksi siellä on elintarvike- ja koneteollisuutta sekä tislaamoja.
Teurastaja (vuoden 1970 elokuva)
Juoni
Maalaisopettajatar alkaa tapailla kylän teurastajamiestä, jonka poika on juuri päässyt siviiliin Algerian ja Indokiinan sodista. Aluksi suhde kehittyy hyvin, mutta jännitteitä ilmaantuu kun seudulla alkaa tapahtua nuorten naisten murhia.
Vastaanotto ja myöhempi arvostus
Helsingin Sanomien Paula Talaskivi kirjoitti ensi-ilta-arviossaan Teurastajan olevan todella kaunis trilleri, kauniisti kuvattu ja maalaiskylän elämää monella tavoin valottava. Leppoisan kylätunnelman väliin Chabrol alkaa sirotella jo elokuvan alussa pieniä vihjauksia tulevasta tragediasta. Talaskivi piti tätä Chabrolin 18:tta ohjaustyötä siihen asti ehdottomasti parhaana.
The New York Timesin kriitikot valitsivat Teurastajan vuonna 2004 yhdeksi kaikkien aikojen tuhannesta parhaasta elokuvasta maailmassa.
Dobber
Dobber on ruotsalainen farkkujen valmistaja. Dobberin perustivat 1974 ruotsalaiset Danne ja Bjorn. Miesten etunimistä DB he kehittivät nimen Dobber.
Luettelo Suomen merivoimien entisistä aluksista
Miinalaivat
T-veneet
Dobber
Dobber on tehnyt muutakin kuin farkkuja: paitoja, takkeja ym.
Milne-Edwards
Milne-Edwards voi viitata seuraaviin henkilöihin:
Persikkapalmut
Persikkapalmut (Bactris) on kasvisuku, joka kuuluu palmukasvien heimoon. Siihen kuuluu noin 80 lajia. Persikkapalmut ovat trooppisen Amerikan palmuja.
Käyttö
Persikkapalmulajia Bactris gasipaes kasvatetaan hedelmäpuuna trooppisessa Amerikassa. Ainakin tästä lajista saadaan myös palmuydintä.
Jennifer Lopez
Jennifer Lynn Affleck, taiteilijanimeltään Jennifer Lopez (s. 24. heinäkuuta 1969 New York ), tunnetaan myös taiteilijanimellä J.Lo, on yhdysvaltalainen laulaja, näyttelijä, tanssija, tuottaja ja muoti-ikoni.
Lopezin ura alkoi tanssijana television komediasarjassa In Living Color ja myöhemmin hän sai tunnustusta vuoden 1995 toimintatrilleristä Junakytät. Lopezin ensimmäinen päärooli oli elämäkerrallisessa draamaelokuvassa Selena (1997), mistä hän sai erinomaisen näyttelijättären ALMA-palkinnon. Toisen ALMA-palkintonsa hän sai suorituksestaan rikoselokuvassa Mieletön juttu (1998). Lopez on jatkanut näyttelijänuraansa useissa kaupallisesti menestyneissä elokuvissa, kuten Häät mielessä (2001), Unelmien Manhattan (2002), Saanko luvan? (2004), Anoppi on pahin (2005) ja Varasuunnitelma (2010). Musiikkiuransa ohella hän on yksi Hollywoodin parhaiten palkatuista naisnäyttelijöistä.
Lopez sai näkyvyyttä musiikkiteollisuudessa esikoisalbuminsa, On the 6 (1999), julkaisun jälkeen. Albumilta julkaistu kappale ”If You Had My Love” menestyi monessa maassa ja se myi kultaa muun muassa Sveitsissä, Saksassa ja Ranskassa sekä platinaa Yhdysvalloissa ja Australiassa. Vuonna 2001 julkaistiin Lopezin menestynein albumi J. Lo, vuonna 2002 kolmas albumi This Is Me... Then ja vuonna 2005 neljäs albumi Rebirth. Aiempia heikommin menestyneen Brave-albumin jälkeen Lopez vaihtoi levy-yhtiötä ja julkaisi vuonna 2011 seitsemännen albuminsa Love?, jonka singlestä ”On the Floor” tuli hänen suurin hittinsä. Kaikkiaan Lopezin albumeja on myyty noin 80 miljoonaa kappaletta.
Lopez oli aikakauslehti People en Españolin ”100 vaikutusvaltaisinta latinalaisamerikkalaista” -listan kärjessä helmikuussa 2007. Musiikin ja näyttelemisen lisäksi Lopez on toiminut vaate- ja hajuvesisuunnittelijana. Viihdeteollisuuden ulkopuolella hän puolustaa ihmisoikeuksia ja tukee rokotteita sekä Los Angelesin lastensairaalaa.
Staattinen sähkö
thumb|[[Elektroskooppi havainnollistaa hankaussähköä.]] alt=|pienoiskuva|ESD-suojatun laitteen tunnus Staattinen sähkö tarkoittaa staattista sähkövarausta. Tämä on aineen sähköinen epätasapainotila, jolloin staattisesti varautuneessa kappaleessa on elektronien vajaus tai ylimäärä, eli positiivinen tai negatiivinen varaus. Normaali sähköinen varaus purkautuu sähkövirran katketessa, mutta staattinen varaus on pysyvämpi, koska se usein muodostuu sähköä eristävään materiaaliin eikä pääse purkautumaan. Hankaamisen ja koskettamisen lisäksi varautuminen voi syntyä esimerkiksi sähkölaitteen sähkökentässä induktion vaikutuksesta kappaleeseen.
Jennifer Lopez
People-lehti nimesi keväällä 2011 Jennifer Lopezin maailman kauneimmaksi naiseksi. Vuonna 2018 Time-lehti nimesi hänet yhdeksi maailman vaikutusvaltaisimmista ihmisistä.
Éléonore Bernheim
Éléonore Bernheim on ranskalainen näyttelijä, joka aloitti ammattilaisnäyttelijänä 1990-luvun lopussa. Hän näyttelee televisiosarjassa Kuolema maalaa taulun päähenkilöä Florence Chassagnea. Bernheim valmistui vuonna 2003 Conservatoire national supérieur d'art dramatique -opistosta.
Staattinen sähkö
Historia
thumb|Thales, antiikin sähkötutkija. Antiikissa meripihka tunnettiin aineena, joka kuivalla säällä hierottaessa saattoi kipinöidä ja vetää pieniä kappaleita puoleensa. Thales selitti ilmiön johtuvan meripihkan sielusta, joka vaikutti elottomiin esineisiin. Theofrastos havaitsi turmaliinin (lapis lyncurius) sisältävän samanlaisia ominaisuuksia. Gaius Plinius Secundus lisäsi listaan rubiinin. Arabit tunsivat gagaatin. Antiikin ajasta myöhäiskeskiajalle ilmiötä ei juuri tutkittu, eikä muita sähköilmiöitä kuten salamaa osattu yhdistää staattisen sähkön ilmentymiin.
Keskiajalla magnetismista ja sähköilmiöistä mainitsivat Roger Bacon ja Girolamo Cardano. William Gilbert oli ensimmäinen, joka luetteli systemaattisesti kappaleita, jotka saivat ominaisuuksia hangattaessa. 1650-luvulla Otto von Guericke rakensi rikkipallon, jolla saattoi tehdä hankaussähköön liittyviä kokeita. Myöhemmin Francis Hauksbee rakensi lasipallosta laitteen, jolla sai tehtyä sähköä polkemalla. Leydenin pullo yhdistettynä lasipallogeneraattoriin antoi alun kaikelle sähkön tutkimukselle.
Jennifer Lopez
Lopez sai 20. kesäkuuta 2013 oman tähtensä Hollywood Walk of Famelle. Se oli järjestyksessään Walk of Famen 2500. tähti.
Staattinen sähkö
Hankaussähkö
Tribosähköinen ilmiö syntyy kahden eri materiaalin hankautuessa toisiaan vasten. Tämä on tunnetuin sähkövarauksen muodostumistapa ja helposti demonstroitavissa hankaamalla muovimateriaaleja puuvillakankaalla. Tällöin toinen materiaali varautuu positiivisesti ja toinen negatiivisesti. Ihmisen ollessa yleensä positiivisesti varautunut ja sähköäjohtava, niin negatiivisesti varautunut muovi synnyttää kosketuksessa kipua aiheuttavan sähköpurkauksen, joka voi näkyä kipinänä.
Pietsosähköinen ilmiö
Pietsosähköinen ilmiö syntyy kappaleen muodonmuutoksesta tietynlaisessa kiderakenteessa.
Jennifer Lopez
Varhaiselämä
Lopez rahoitti omat laulu- ja tanssituntinsa 19-vuotiaasta saakka ja käytyään Baruch Collegea yhden lukukauden ajan, hän jakoi aikansa notaarina työskentelemisen, tanssituntien ja Manhattanin yökerhojen tanssiesitysten välillä. Vastoin vanhempiensa tahtoa, Lopez muutti pois kotoa ja nukkui tanssistudion lattialla siihen asti, että pystyi maksamaan tanssijan työllään vuokraa. Käytyään lukuisissa koe-esiintymisissä, hän pääsi tanssijaksi rap-musiikkivideoille ja taustatanssijaksi New Kids on the Block -bändille. Myöhemmin Lopezista tuli ”Fly Girl” television komediasarjaan In Living Color vuonna 1990 ja Janet Jacksonin taustatanssija.
Staattinen sähkö
Sähköstaattinen induktio
Sähköstaattinen induktio eli influenssi on ilmiö, jolla myös johtavat metallikappaleet saadaan staattisesti varautuneiksi.
Jennifer Lopez
On the 6
Levy-yhtiö Sony Music kiinnostui Lopezista Selena-elokuvan menestysroolin jälkeen, ja tarjosi hänelle levytyssopimusta. Lopezin debyyttialbumin esikoissingle ”If You Had My Love” julkaistiin 11. toukokuuta 1999 ja se sijoittui ensimmäiseksi Billboard Hot 100 -listalla. Singleä myytiin Australiassa ja Yhdysvalloissa platinaa sekä kultaa muun muassa Ranskassa, Saksassa ja Sveitsissä.
Staattinen sähkö
Sähköstaattinen purkaus
Staattisen sähkövarauksen äkillistä purkautumista nimitetään ESD-pulssiksi. ESD-pulssi voi olla vahingollinen esimerkiksi elektroniikalle ja hankaussähkön purkaus esimerkiksi vaatteista aiheuttaa kipua.
Jennifer Lopez
On the 6
On the 6 -albumilla oli mukana vierailevia artisteja kuten Big Punisher ja Fat Joe kappaleella ”Feelin’ So Good”. Albumin viimeinen single oli ”Let’s Get Loud”, joka julkaistiin 15. kesäkuuta 2000. Se oli myös Grammy-ehdokkaana ”paras tanssikappale” -kategoriassa vuonna 2001. Edellisenä vuonna Lopez oli ehdokkaana samassa kategoriassa kappaleellaan ”Waiting for Tonight”.
J.Lo, remix-albumi ja This Is Me... Then
Lopezin toinen studioalbumi, J. Lo, julkaistiin 23. tammikuuta 2001 ja se sijoittui kärkeen ensimmäisellä listaviikollaan. Albumi oli urbaanimpi kuin Lopezin esikoisalbumi On the 6. Kun Häät mielessä -elokuva, jossa Lopez oli mukana, saavutti ensimmäisen sijan vähän myöhemmin, Lopezista tuli ensimmäinen naisnäyttelijä-laulaja, jonka elokuva ja albumi ovat olleet sijalla yksi samalla viikolla. J. Lo:n ensimmäinen single, "Love Don't Cost a Thing", oli Lopezin ensimmäinen Ison-Britannian singlelistan kärjessä ollut kappale. Kappale sijoittui myös viiden parhaan joukkoon Yhdysvaltojen Billboard Hot 100 -listalla. Albumin seuraava single oli "Play", joka sijoittui samalla listalla kahdenkymmenen parhaan joukkoon ja kolmanneksi Isossa-Britanniassa. Kaksi seuraavaa singleä, "I'm Real" ja "Ain't It Funny" sijoittuivat myös singlelistoille. Lopez pyysi The Inc. Recordsia tekemään kappaleista remix-versiot, joilla olivat mukana rap-artistit Ja Rule, joka oli mukana molemmissa kappaleissa, ja Cadillac Tah, joka oli mukana "Aint It Funny" -kappaleen remix-versiossa. Kummatkin remix-versiot olivat Billboard Hot 100 -listalla muutaman viikon. Lopez julkaisi J. Lo -albumin uudelleen 32. syntymäpäivänään, jolloin albumilla oli mukana "I'm Real" -kappaleen remix-versio bonusraitana. "Que Ironian" menestyksen ansiosta myös "Si Ya Se Acabó" julkaistiin Espanjassa. Vuonna 2001 Lopez esiintyi kiertueellaan Let's Get Loud "Live in Puerto Rico" Concert -konsertissa.
J. Lo -albumin uudelleen julkaisun menestyksen jälkeen Lopez päätti omistaa kokonaisen albumin remix-versioille. 5. helmikuuta 2002 julkaistiin J to that L-O!: The Remixes -albumi ja se sijoittui ensimmäisellä listaviikollaan Billboard 200 -listan kärkeen. Albumista tuli historian ensimmäinen listan kärjessä ollut remix-albumi. J to that L-O!: The Remixes -albumilla esiintyivät Lopezin lisäksi P. Diddy, Fat Joe ja Nas, ja kappaleet olivat harvinaisia aiempien singlejen tanssi- ja hip hop -versioita. Albumi on kaikkien aikojen neljänneksi myydyin remix-albumi historiassa Michael Jacksonin Blood on the Dance Floor: HIStory in the Mix, The Beatlesin Love ja Madonnan You Can Dance -albumien jälkeen.
Lopez julkaisi kolmannen studioalbuminsa, This Is Me... Then, 26. marraskuuta 2002. Albumi sijoittui Billboard 200 -listan sijalle kaksi ja siltä julkaistiin neljä singleä: "Jenny from the Block", "All I Have", "I'm Glad" ja "Baby I Love U!". This Is Me... Then -albumilla oli cover-versio Carly Simonin vuoden 1978 kappaleesta "You Belong To Me".
Como ama una Mujer
Lopez julkaisi ensimmäisen täyspitkän espanjankielisen albuminsa, Como ama una Mujer, maaliskuussa 2007. Hänen aviomiehensä, laulaja Marc Anthony, tuotti albumin Estefanon kanssa "Qué Hiciste" -kappaletta lukuun ottamatta, jonka Anthony tuotti yhdessä Julio Reyesin kanssa. Como ama una Mujer sijoittui Billboard 200 -albumilistalla parhaimmillaan sijalle kymmenen ja ensimmäiseksi U.S. Top Latin Albums -listalla neljänä peräkkäisenä viikkona ja U.S. Latin Pop Albums - listalla seitsemänä peräkkäisenä viikkona. Albumi menestyi hyvin myös Euroopassa ollen parhaimmillaan albumilistan sijalla kolme. Como ama una Mujer -albumin ensimmäinen single, "Qué Hiciste" (suomeksi "Mitä sinä teit"), julkaistiin virallisesti radioissa tammikuussa 2007. Kappale sijoittui parhaimmillaan Latin Songs -listalla ensimmäiseksi ja Latin Pop Songs -listan sijalle kuusi. "Qué Hiciste" oli myös kahdenkymmenen parhaan joukossa European Hot 100 -listalla. Toinen albumilta julkaistu single oli "Me Haces Falta" ja kolmas "Por Arriesgarnos", joka on Lopezin ja Anthonyn duetto. Lopez voitti vuoden 2007 American Music Awards -tapahtumassa "Favorite Latin Artist" -palkinnon.
24. heinäkuuta 2007 Billboard-lehti ilmoitti, että Lopez ja Anthony tekisivät yhdessä ”Juntos en Concierto” -kiertueen, joka alkaisi New Jerseyssä 29. syyskuuta 2007. Kiertueella esitettiin Lopezin uusimpia ja vanhempia kappaleita sekä espanjalaista musiikkia. 28. syyskuuta 2007 Mark G. Etess Arenalla ja päättyi Miamissa American Airlines Arenalla 7. marraskuuta 2007.
Näyttelijänura
Lopezin ensimmäinen näyttelijän työ televisiossa oli Fox-kanavan televisiosarjassa South Central. Lisäksi hän esiintyi lyhytikäisissä Second Chances- ja Hotel Malibu -sarjoissa. Myöhemmin hän esiintyi televisioelokuvassa Nurses on the Line: The Crash of Flight 7. Lopezin ensimmäinen suurempi rooli oli Gregory Navan vuoden 1995 draamassa Siirtolaiset, jossa hän näytteli nuorta Mariaa. Sittemmin hän näytteli muun muassa toimintaelokuvassa Junakytät (1995), Francis Ford Coppolan komediassa Jack (1996) ja Verta ja viiniä -trillerissä (1996).
Lopezin suurin rooli siihen mennessä oli päärooli elokuvassa Selena (1995). Hän sai kehuja suorituksestaan sekä Golden Globen "Paras naispääosa musikaali- tai komediaelokuvassa" -palkinnon. Samana vuonna Lopez näytteli myös kahdessa muussa elokuvassa, kuten Terri Floresin roolia elokuvassa Anakonda. Elokuvan lipputulot olivat vaatimattomat eikä se saanut hyviä arvosteluja kriitikoilta. Seuraavaksi Lopez nähtiin pääroolissa vuoden 1997 rikoselokuvassa U-käännös helvettiin. 200px|thumb|left|Jennifer Lopez syyskuussa 2009. Vuonna 1998 Lopez näytteli yhden kehutuimmista rooleistaan rikoselokuvassa Mieletön juttu, jossa hän näyttelee Karen Siscoa. Lopez sai hyviä arvosteluja suorituksestaan ja hänestä tuli ensimmäinen latinonäyttelijätär, joka sai roolistaan yli $1 miljoonan. Samana vuonna Lopez antoi äänensä Aztecalle tietokoneanimaatioelokuvassa Antz – Muurahaizet. Vuonna 2000 Lopez näytteli psykologisessa trillerissä The Cell, jossa hän esitti Catherine Deanea, lapsipsykologia, joka käyttää virtuaalitodellisuutta päästäkseen potilaidensa mieliin saadakseen heidät pois koomasta. Elokuva julkaistiin elokuussa 2000. Seuraavana vuonna Lopez piti taukoa näyttelemisestä keskittyäkseen musiikkiuraansa.
Vuonna 2001 Lopez näytteli romanttisessa komediassa Häät mielessä. Elokuva oli ilmestymisviikollaan sijalla yksi, mikä teki Lopezista ensimmäisen näyttelijän ja laulajan historiassa, jolla on ollut sekä elokuva että albumi, J. Lo, sijalla yksi. Hänen seuraavat roolinsa olivat yliluonnollisessa romanttisessa draamassa Angel Eyes (2001) ja trillerissä Viimeiseen pisaraan (2002). Kumpikaan elokuvista ei kerännyt merkittävästi katsojia ja ne saivat kriittisen vastaanoton kriitikoilta. Samana vuonna Lopez näytteli yhdessä Ralph Fiennesin kanssa romanttisessa elokuvassa Unelmien Manhattan, jossa Lopez näyttelee Marisa Venturaa, Bronxissa asuvaa yksinhuoltajaäitiä, joka ansaitsee elantonsa siivoamalla huoneita ylellisessä Manhattan-hotellissa ja jota poliitikko erehtyy luulemaan seurapiirihenkilöksi. Unelmien Manhattan oli avausviikollaan sijalla yksi. New York Times vertasi elokuvan juonta Lopezin lauluun ”Jenny from the Block”.
Vuonna 2003 Lopez näytteli Ben Affleckin kanssa romanttisessa komediassa Gigli – rajua rakkautta, joka keräsi vain vähän lipputuloja. Vuonna 2004 Lopez näytteli Jeania, kadoksissa ollutta miniää, draamaelokuvassa Kesken jäänyt elämä ja seuraavana vuonna hän oli mukana elokuvassa Saanko luvan?. Samana vuonna Lopez oli mukana myös romanttisessa elokuvassa Anoppi on pahin, jossa hän näyttelee Charlie Cantilinia. Kaksi Lopezin tuottamaa elokuvaa otettiin hyvin vastaan elokuvajuhlilla: King of Salsa (2006) Toronton elokuvajuhlilla ja Unohdetut (2006) Brysselin elokuvajuhlilla. Vuonna 2010 Lopez näytteli Alex O’Loughlinin kanssa romanttisessa komediassa Varasuunnitelma ja sen tuotto oli DVD-myynnin lukuun ottaen $90 000 000.
Lopez on yksi Hollywoodin korkeimmin palkatuista naisnäyttelijöistä ja korkeimmin palkattu latinonaisnäyttelijä Hollywoodin historiassa. Vuosina 2002, 2003 ja 2004 hän oli The Hollywood Reporter:n kymmenen parhaimman palkatun naisnäyttelijän listalla. Lopez sai $15 miljoonaa roolistaan elokuvassa Anoppi on pahin. Hänen parhaiten menestyneimmät elokuvansa ovat Unelmien Manhattan, jonka tuotto oli $94 011 225 ja Saanko luvan?, jonka tuotto oli $112 238 000. Vuonna 2007 Lopez oli mukana Forbes-lehden ”20 rikkainta naista viihdeteollisuudessa” -listalla yhdeksäntenä. Hänen omaisuutensa arveltiin olevan silloin $110 miljoonaa.
27. tammikuuta 2010 ilmoitettiin, että Lopez vierailisi CBS:n komediasarjassa Ensisilmäyksellä, jossa hän näyttelisi kirjailija Anita Applebya.
Lopez oli yksi monesta vastaavasta tuottajasta ja näytteli pääosaa, rikostutkija Harlee Santosia vuosina 2016–2018 esitetyssä NBC:n rikosdraamasarjassa Shades of Blue.
Yrittäjyys
Lopez lanseerasi vaatemalliston vuonna 2003. Malliston nimeksi tuli JLO by Jennifer Lopez ja siihen kuului erilaisia naisten vaatteita, kuten farkkuja, t-paitoja, takkeja, vöitä, käsilaukkuja ja alusvaatteita sekä koru- ja asustemallistot, johon kuului muun muassa hattuja, käsineitä ja huiveja. Lopez osallistui Louis Vuittonin Winter 2003 -kampanjaan ja vuonna 2005 hän toi markkinoille uuden vaatemalliston, Sweetface. Vuonna 2007 Lopez lopetti JLO by Jennifer Lopez -malliston ja lanseerasi uuden, nuorille suunnatun malliston, JustSweet. Hänen vaatemallistonsa ovat olleet mukana New Yorkin Fashion Week -tapahtumissa.
Turkisten käyttö sekä Lopezin vaatemallistoissa että hänen omassa pukeutumisessaan on aiheuttanut halveksuntaa eläinten oikeuksia puolustavien joukossa. Los Angelesin Anoppi on pahin -elokuvan ensi-illassa yli 100 protestoijaa People for the Ethical Treatment of Animals -järjestöstä piti mielenosoituksen korostaakseen asiaansa.
12. huhtikuuta 2002 Lopez avasi kuubalaisen ravintolan, Madre’s, Pasadenaan.
Lopez laajensi hajuvesiteollisuuteen tuomalla markkinoille ensimmäisen hajuvetensä, ”Glow by J.Lo”, vuonna 2002. Samana vuonna hän loi rajoitetun erän "Glow"-hajuveden sivutuotetta, ”Miami Glow by J.Lo”, kunnianosoituksena ottokotikaupungilleen Miamille. Lopez toi markkinoille myös "Glow"-tuotesarjan, johon kuului vartalovoiteita ja itseruskettavia tuotteita. Lokakuussa 2003 Lopez esitteli ”Still”-hajuveden ja vuonna 2005 tuoksun nimeltä ”Live by Jennifer Lopez”. Vuoden 2006 ystävänpäivänä markkinoille tuli ”Glow”-hajuveden toinen sivutuote, ”Love at First Glow by J.Lo”. Lopezin seuraava tuoksu, ”Live Luxe”, ilmestyi elokuussa 2006 ja sitä seurasi ”Glow After Dark” tammikuussa 2007. Niitä seuranneet tuoksut, ”Deseo” ja ”Deseo Forever”, esiteltiin aasialaisilla markkinoilla ja silloin ilmestyi myös ensimmäinen miestentuoksu, ”Deseo for men”. Vuonna 2008 ilmestyi hajuvesi ”Live Platinum”. Helmikuussa 2009 Lopez toi markkinoille ”Sunkissed Glow” -tuoksun ja saman vuoden lokakuussa ilmestyi hajuvesi ”My Glow”. Syksyllä 2010 markkinoille tuli ”Love & Glamour” -hajuvesi ja ”L.A.Glow”.
Lopez omistaa elokuva- ja televisioyhtiön Nuyorican Productions, jonka hän perusti yhdessä managerinsa Benny Medinan kanssa. Medinan oli tarkoitus saada puolet yhtiön tuotosta, mutta Lopez erosi Medinasta pian yrityksen perustamisen jälkeen. Myöhemmin he paransivat liikesuhteensa.
American Idol
Kesäkuussa 2010, Ellen DeGeneresin jätettyä American Idol -sarjan tuomarointitehtävät, ilmoitettiin että Jennifer Lopezia oli pyydetty tuomariksi sarjan kymmenennelle tuotantokaudelle. Myöhemmin kuitenkin kerrottiin, että Lopezista ei kuitenkaan tulisi tuomaria hänen ”kohtuuttomien vaatimustensa” vuoksi. Idol-tuottaja Nigel Lythgoe vastasi väitteeseen sanoen, että ”Jennifer ei ole diiva, olen työskennellyt hänen kanssaan muutamassa tilaisuudessa ja en ole koskaan tähän mennessä nähnyt häntä diivana.” Lythgoe ei kuitenkaan kumonnut tai vahvistanut huhuja koskien Lopezin ja muiden Idol-tuottajien välisiä sopimusneuvotteluja. Sittemmin kerrottiin, että sekä Lopezille ja hänen aviomiehelleen, Marc Anthonylle, harkittiin osia X Factorissa heidän latino- ja kansainvälisten markkinoiden viehätyksensä vuoksi. Lopezin osallistuminen X Factor -ohjelmaan suljettiin kuitenkin pois, kun ilmoitettiin, että Lopez oli hyväksynyt tarjouksen toimia Idol-sarjan kymmenennen tuotantokauden tuomarina. Tieto vahvistettiin virallisesti 22. syyskuuta 2010.
Yksityiselämä
Lopez on ollut naimisissa neljästi. Vuonna 1997 hän avioitui kuubalaisen tarjoilijan Ojani Noan kanssa, mutta liitto oli ohi vuoden sisällä. Lopez haastoi Noan oikeuteen vuonna 2006 estääkseen heidän avioliitostaan kirjoitetun kirjan julkaisun. Vuonna 1999 Lopez alkoi seurustella rap-artisti Sean ”Diddy” Combsin kanssa. Suhde päättyi, kun Combs sai syytteen aseen hallussapidosta vuonna 2000. Lopez avioitui toisen kerran taustatanssijansa Cris Juddin kanssa, mutta he erosivat kesäkuussa 2001 liiton kestettyä kahdeksan kuukautta.
Eron jälkeen Lopez alkoi seurustella näyttelijä Ben Affleckin kanssa. Pari meni kihloihin marraskuussa 2002, jolloin heistä tuli populaarikulttuurissa superpari ja media alkoi kutsua heitä nimellä ”Bennifer”. Tämä etunimien yhdistelmä aloitti trendin, jossa vielä nykyäänkin julkkisparien etunimet yhdistetään.
Erottuaan Affleckista vuonna 2004 Lopez alkoi seurustella muusikko Marc Anthonyn kanssa. He menivät naimisiin 5. kesäkuuta 2004. Helmikuussa 2008 Lopez ja Anthony saivat kaksoset, tyttären ja pojan. Jatkuvista riidoista johtuen pari julisti eroavansa heinäkuussa 2011. Avioero tuli voimaan 16. heinäkuuta 2014, ja Lopez sai kaksosten päähuoltajuuden.
Lopez seurusteli baseball-pelaaja Alex Rodriguezin kanssa vuodesta 2017 lähtien. He menivät kihloihin maaliskuussa 2019 ja heidän oli määrä avioitua syksyllä 2019, mutta he purkivat kihlauksensa keväällä 2021. Lopez alkoi huhtikuussa 2021 seurustella uudestaan Ben Affleckin kanssa ja he kihlautuivat, nyt jo toisen kerran, keväällä 2022. Lopez ja Affleck menivät heinäkuussa 2022 naimisiin Las Vegasissa. Lopez myös vaihtoi sukunimensä Affleckiksi.
Hyväntekeväisyys
Lopez on Los Angelesin lastensairaalan tukija ja hänelle luovutettiin sairaalan Noche de Niños -gaalassa Children’s Humanitarian Award syyskuussa 2004. Lopez vierailee sairaalassa säännöllisesti ja vuonna 2008 hän keräsi sairaalalle varoja osallistumalla Nautica Malibu Triathloniin. Toukokuussa 2009, Lopez perusti The Maribel Foundation -säätiön tukeakseen Los Angelesin lastensairaalaa ja parantaakseen terveydenhuoltoa kansainvälisesti.
14. helmikuuta 2007 Lopez sai ”Artists for Amnesty International” -palkinnon tunnustuksena työstään ohjaajana ja näyttelijänä elokuvassa Unohdetut. Nobelin rauhanpalkinnon voittaja José Ramos-Horta antoi sen hänelle Berliinin elokuvajuhlilla. Hän sai myös erityistunnustuksen ja kiitokset Norma Andradelta, yhdeltä Nuestras Hijas de Regreso a Casa A.C. perustajalta.
Lopez on ollut myös mukana tukemassa hinkuyskän rokotetta. Hän työskentelee Sounds of Pertussisin ja March of Dimes -hyväntekeväisyysjärjestön kanssa lisätäkseen tietoisuutta sairaudesta ja kannustaakseen aikuisten rokottamista estääkseen taudin leviämistä pikkulapsiin.
Diskografia
thumb|Jennifer Lopez esiintymässä kesäkuussa 2012.
Staattinen sähkö
Sähköstaattinen purkaus
Taulukko: Hankaussähkön jännitteen riippuvuus suhteellisesta ilmankosteudesta (RH).
Elektroniikkateollisuudessa staattista sähköä torjutaan ESD-suojauksella. Varsinaisessa teollisuudessa työntekijöillä on ESD-vaatetus ja -jalkineet. Työskentelyalueen lattia ja työtasot ovat niin ikään suojattuja. ESD-suojauksessa mahdollisesti syntyvät staattiset varaukset johdetaan hallitusti maahan. (Esimerkiksi 10 megaohmin vastuksen kautta). Näin suuria varauksia ei pääse syntymään, ja mahdollisesti syntyvät varaukset puretaan hallitusti. Voidaan myös käyttää staattisen kentän ilmaisinta, joka ilmoittaa henkilöiden varautumisesta.
Pienemmässä mittakaavassa voidaan esimerkiksi työtaso maadoittaa sähköverkon maadoitukseen tai henkilö voi käyttää antistaattista ranneketta.
Staattisen sähkövarauksen hyödyntäminen
Teollisuudessa staattista sähkövarausta hyödynnetään kappaleiden kiinnittämiseen, esimerkiksi ESC (Electrostatic chuck) kiinnitystä käytetään plasmaetsauskoneissa piikiekkojen pitämiseen kiinni alustassaan. Varaus näissä synnytetään sähköllä ja se voidaan myös purkaa kappaleen irrottamiseksi.